**ХҮНС ХӨДӨӨ АЖ АХУЙН ГАЗРЫН**

**2022 ОНЫ 04 ДҮГЭЭР САРЫН ХИЙСЭН АЖЛЫН МЭДЭЭЛЭЛ**

2022.04.27 Улиастай хот

**Нэг. Удирдлага зохион байгуулалтын ажлын талаар:**

1. Төсвийн гүйцэтгэлийн 04 дүгээр сарын мэдээг санхүүгийн программаас гаргаж  аймгийн төрийн сангаар хянуулан ХХААХҮ-н яаманд хүргүүлсэн. Байгууллагын шилэн дансны мэдээллийг сар бүрийн 08-ны дотор системд байршуулан ажилласан.
2. 2022 оны 03 дугаар сарын байдлаар ирсэн албан бичиг 22, явсан бичиг 19, Газрын даргын Б тушаал 1, А тушаал 1 гарч, өргөдөл 1 ирсний мэдээ тайланг холбогдох газруудад хүргүүлж ажилласан.
3. Гүйцэтгэлийн удирдлагын мэдээллийн цахим сан /plan.igovernment.mn/-д байгууллагын төрийн захиргааны, үйлчилгээний нийт 12-н албан хаагч 04 дүгээр сарын гүйцэтгэлийн төлөвлөгөөний хэрэгжилтийг бүрэн тайлагнаж ажилласан.
4. Хүнс, хөдөө аж ахуйн салбарын ажилтан албан хаагчдын нэгдсэн сургалт зөвлөгөөний 2022 оны 04 дүгээр сарын 18,19-ний өдрүүдэд НҮБ-ын Хөдөө аж ахуйн байгууллага Малчдын нийгмийн хамгааллыг өргөжүүлж цочролд хариу үзүүлэх бэлэн байдлыг нэмэгдүүлэх нь” төсөлтэй хамтран зохион байгуулж Онцгой байдлын үед мал, амьтанд баримтлах заавар, стандартын сургалт зохион байгуулахаас гадна, Хүнс, хөдөө аж ахуйн салбарт төрөөс баримталж байгаа бодлого, өнөөгийн байдал, 2022 онд хэрэгжүүлэх арга хэмжээг хэлэлцэн, цаашид хэрэгжүүлэх арга хэмжээний санал авч шаардлагатай мэдээ мэдээллийг өгч ажилласан.
5. Аймгийн Засаг даргын 2022 оны 03 дугаар 30-ны өдрийн “Сарын аян зохион байгуулах тухай” 2/368 дугаар албан бичгийн дагуу сарын аяны үйл ажиллагаанд байгууллагын ажилтан албан хаагчдыг бүрэн хамруулж, “Аюулгүй байдал, эрүүл мэндийн эерэг соёлыг хамтдаа төлөвшүүлье” уриан дор зохион байгуулах хөдөлмөрийн аюулгүй байдал, эрүүл ахуйн сарын аяны хүрээнд авч хэрэгжүүлэх арга хэмжээний төлөвлөгөөний хэрэгжилтийг ханган ажиллаж тайлан мэдээг холбогдох газар хэлтэст хүргүүлэн ажилласан.

**Хоёр: Үйлдвэр, худалдаа үйлчилгээний албаны хийсэн ажлын мэдээлэл**

1. Хүнс хөдөө аж ахуйн яамнаас хөнгөлөлттэй үнээр олгогдож 11 төрлийн хүнсний ногоо, нарийн ногооны үрийг 24 суманд хуваарийн дагуу олгосон.
2. Газар тариалан эрхлэгчдийн улсын зөвлөгөөнд үр тариа, хүнсний ногоо, жимс жимсгэнийн тариалан эрхэлж буй 17 иргэн, аж ахуйн нэгжийн төлөөллийг зохион байгуулж оролцууллаа.
3. Аймгийн Хүнс хөдөө аж ахуйн салбарын мэргэжилтний зөвлөгөөнд хүнс, газар тариалан, жижиг дунд, хоршоо, ахуйн үйлчилгээний салбарын мэдээлэл бэлтгэж оролцсон.
4. Хаврын тариалалтад техникийн бэлэн байдлыг ханган бэлтгэсэн хаврын тариалалт эхэлж байна.
5. Стратегийн хүнсний нөөцийн мэдээг 7 хоног бүр гарган ХХААХҮ-н яаманд хүргүүлэн ажиллаж байна.
6. <http://foodsupply.mofa.gov.mn/index> цахим программд сум бүрийн хэрэглэгч үүсгэн хүнсний нөөцийн мэдээг нэгтгэн авч байна.
7. Аймгийн баталгаажуулалтын зөвлөлийн 5-р хурал хуралдаж 3 сумын 9 аж ахуйн нэгжийн тохирлын гэрчилгээ олгох, сунгах ажил журмын дагуу хийгдсэн.
8. Бичил, жижиг дунд үйлдвэр, үйлчилгээ эрхлэгчдэд санхүүгийн мэдлэг олгох сургагч багш бэлтгэх сургалтад 2022 оны 04 дүгээр сарын 04-06 өдрүүдэд, Хоршооны шинэчилсэн бүртгэлийн үйл ажиллагааг зохион байгуулах сургалтыг Жижиг дунд үйлдвэрийн газраас зохион байгуулж 2022 оны 04 дүгээр сарын 07-08-ны өдрүүдэд холбогдох мэргэжилтэн хамрагдсан.
9. Жижиг дунд үйлдвэрийн программаас хасуулах нас барсан иргэдийн судалгааг нэгтгэж ХХААХҮ-н яаманд илгээсэн.
10. Хоршоог хөгжүүлэх сангийн зээлийн ангиллыг сум тус бүрээр гаргаж ЗДТГ-ын төрийн сангийн даргад танилцуулсан.
11. Хоршоог хөгжүүлэх сангийн зээлийн ангилал солиулах иргэдийн мэдээллийг өдөр бүр жижиг дунд үйлдвэрийн газрын мэргэжилтэнд журмын дагуу илгээж байна.
12. Аймгийн ахуйн үйлчилгээний төвийн судалгааг ХХААХҮ-н яамны жижиг дунд үйлдвэрийн газарт хүргүүлсэн.
13. Жижиг, дунд үйлдвэр, үйлчилгээ эрхлэгчийн тодорхойлолтыг 2 ААН-д олгосон.

**Гурав: Мал үржлийн албаны хийсэн ажлын мэдээ**

1. Туслах малчин ажиллуулах боломжтой 161 өрхийн судалгааг 24 сумаас авч нэгтгэн ХХААГ-ын даргын 2/37 дугаартай албан бичгээр ХХААХҮЯаманд хүргүүлсэн.
2. Идэр, Тэс суманд ажиллаж байгаа 2 тэжээлийн үйлдвэрийн судалгааг авч 04 дүгээр сарын 04-ны өдөр ХХААХҮЯаманд хүргүүлсэн.
3. 2022 оны 04 дүгээр сарын 05-07-ны өдрүүдэд Байгаль орчин аялал жуучлалын яам болон НҮБ-н Хөдөө аж ахуйн байгууллагын хамтарсан Уур амьсгалын өөрчлөлтөд дасан зохицох төлөвлөлтийн процессыг боловсронгуй болгох үндэсний чадавхийг бэхжүүлэх төслийн сургагч багш бэлтгэх сургалтад малчдын болон малын бэлчээр тэжээл, усан хангамж хариуцсан мэргэжилтэн О.Дулмаа оролцсон.
4. Монгол орны хөдөөгийн иргэдийн “Уур амьсгалын өөрчлөлтөд дасан зохицох чадамж болон эрсдэлийн менежментийг боловсронгуй болгох нь” төслийн орон нутгийн бие төлөөлөгчтэй ХХААГ-ын дарга, МҮАлбаны дарга нар уулзан 2022 онд МАА-н салбарт хамтран хийж гүйцэтгэх ажлын талаар ярилцав.
5. 2022 оны 04 дүгээр сарын 14, 15-ний өдрүүдэд Аймгийн малчдын зөвлөгөөнийг АЗДТГ, НҮБ-ын Малчдын нийгмийн хамгааллыг сайжруулж ,цочролд бэлэн байх чадавхыг нэмэгдүүлэх төсөл, ХХҮХэлтэстэй хамтран зохион байгуулсан.
6. 2022 оны 04 дүгээр сарын 18, 19-ний өдрүүдэд зохион байгуулагдсан аймгийн Хөдөө аж ахуйн салбарын мэргэжилтнүүдийн сургалт, зөвлөгөөний зохион байгуулалтад оролцон ажилласан.
7. Төл бойжилт, хорогдол, том малын зүй бус хорогдлын мэдээг 24 сумаас 7 хоног бүрийн Пүрэв гаригт авч нэгтгэн ХХААХҮЯаманд хүргүүлэн ажиллаж байна.
8. “Эрүүл мэндийн салбарын үйлчлүүлэгчийн нэг өдөр” өдөрлөгт оролцсон.

**ХҮНС, ХӨДӨӨ АЖ АХУЙН ГАЗАР**